El termini de presentació de sol·licituds és de l'1 al 21 de setembre del 2020, ambdós inclosos.
En el moment de presentar la sol·licitud, cal aportar, juntament amb la documentació que disposa la base general 7, la documentació següent:
En el cas que el llargmetratge estigui finalitzat en el moment de presentar la sol·licitud, s'ha de facilitar també, com a mínim, el primer tall de muntatge ( rough cut ).
Als efectes d'aquest apartat, s'entenen per llargmetratges finalitzats els que estiguin en fase finalitzada o avançada de muntatge, amb el rodatge finalitzat i comptin amb el primer tall de muntatge.
Cal facilitar l'accés al rough cut o primer tall del projecte.
No s'admeten materials que estiguin oberts al públic per internet o en alguna plataforma
b) Memòria descriptiva sobre la proposta creativa, tècnica i artística en què s'expliciti la seva adequació al projecte.
Ha d'incloure l'equip creatiu, tècnic i artístic i el disseny de producció.
c) En cas d'aportació de recursos propis de qualsevol de les empreses coproductores independents destinats al finançament, cal presentar certificat bancari de saldo mitjà dels darrers sis mesos immediatament anteriors a l'últim dia hàbil del mes de febrer de l'any de concessió de la subvenció, de l'empresa coproductora que els aporta.
En el cas de llargmetratges que estiguin en fase finalitzada o avançada de muntatge, amb el rodatge finalitzat o en fase final, es pot presentar un certificat de l'auditor que inclogui les despeses subvencionables ja realitzades per a la producció del llargmetratge.
d) Documentació acreditativa de l'obtenció dels drets sobre el guió i justificació del seu pagament, d'acord amb el requisit que estableix l'apartat h) de la base 3.1).
e) Contracte de coproducció internacional.
f) Documentació acreditativa de l'aprovació oficial de la coproducció internacional per part del país majoritari.
Respecte del projecte d'activitat a què es refereix la base general 7.1.a), segons el model de l'Institut Català de les Empreses Culturals, aquest ha d'incloure el següent:
a) Memòria del projecte, segons el model de l'Institut Català de les Empreses Culturals.
b) Pressupost, segons el model de l'Institut Català de les Empreses Culturals, detallat per partides, en què s'especifiqui la inversió de recursos a Catalunya, en cas que n'hi hagi, i l'import que ha d'executar cada coproductor o coproductora.
c) Pla de finançament, segons el model de l'Institut Català de les Empreses Culturals, i documentació acreditativa conforme es té garantit el percentatge mínim de finançament en el moment de presentar la sol·licitud, d'acord amb el requisit que estableix la base 3.1.k).
Aquesta documentació ha de fixar, clarament, l'import, expressat en euros, destinat al finançament del projecte.
No computaran, pel que fa a l'acreditació del finançament que es requereix a la base 3.1.k), els documents que no estableixin, clarament, l'aportació econòmica destinada al finançament del projecte.
d) Estratègia de màrqueting que inclogui el llançament del llargmetratge cinematogràfic tant en cinemes comercials estatals, com del país del coproductor o coproductora o dels coproductors o coproductores.
En aquest cas, s'ha d'argumentar la coherència entre el projecte proposat i l'estratègia de llançament presentada.
Per poder optar a les subvencions s'han de complir, a banda dels requisits que estableix la base general 3, els requisits i les condicions següents:
a) L'empresa sol·licitant s'ha d'encarregar de la producció executiva del projecte, de manera que la persona física encarregada de la producció executiva n'ha de dependre contractualment.
Així mateix, la despesa corresponent a l'aportació de l'empresa sol·licitant al conjunt del projecte s'ha de facturar a nom de l'empresa sol·licitant.
b) No s'admeten els projectes realitzats en règim de coproducció en què la participació de l'empresa productora sol·licitant sigui únicament financera.
c) Cal incorporar al procés de producció, en règim de pràctiques, per a alguna de les especialitats de guió, producció, direcció, fotografia, muntatge o direcció artística, un alumne o una alumna o un graduat o una graduada de centres d'estudis d'ensenyament audiovisual.
d) Les obres audiovisuals en format digital han d'incloure, com a mínim, la versió doblada o subtitulada en català, d'acord amb l'article 32.3 de la Llei 20/2010, del 7 de juliol, del cinema.
e) L'obra audiovisual ha d'estar finalitzada com a màxim el 15 de setembre del tercer any posterior al de concessió de la subvenció.
f) En el moment de presentar la sol·licitud, s'haurà de presentar el contracte de coproducció corresponent subscrit entre totes les empreses productores independents que participin en la coproducció, així com l'aprovació oficial de la coproducció internacional per part del país majoritari.
g) L'aportació global al projecte per part del conjunt d'empreses productores independents que integrin la part espanyola ha de ser minoritària i no pot ser inferior al 20% en el cas de les coproduccions internacionals bipartides.
En el cas que la coproducció internacional sigui multipartida, la participació del conjunt d'empreses productores independents que integrin la part espanyola no pot ser majoritària ni inferior al 10%.
Les aportacions del coproductor o coproductora o dels coproductors o coproductores han d'incloure, obligatòriament, participacions creatives, tècniques i artístiques efectives proporcionals al seu percentatge de participació en el projecte.
h) S'ha de disposar dels drets sobre el guió del projecte per al qual se sol·licita la subvenció, i haver-ne satisfet el preu, d'acord amb les clàusules del contracte que s'hagi formalitzat amb el seu titular.
i) El projecte s'ha d'emmarcar en la regulació específica o en algun dels convenis subscrits per Espanya, en matèria de coproducció cinematogràfica internacional.
j) Cal tenir els pressupostos totals mínims següents:
800.000,00 euros en cas de llargmetratges cinematogràfics de ficció;
200.000,00 euros en cas de llargmetratges cinematogràfics documentals i,
1.000.000,00 d'euros en cas de llargmetratges cinematogràfics d'animació.
k) Cal tenir garantit, en el moment de presentar la sol·licitud, el finançament del 40% del pressupost total del projecte.
Aquest finançament ha de procedir de qualsevol de les fonts següents:
Contractes o cartes de compromís que formalitzi l'empresa productora sol·licitant o qualsevol de les empreses coproductores independents del llargmetratge amb empreses titulars de l'explotació de canals de televisió públiques o privades.
Contractes formalitzats per l'empresa productora sol·licitant o per qualsevol de les empreses coproductores independents del llargmetratge amb empreses de distribució cinematogràfica domiciliades a l'Estat espanyol que hagin distribuït, almenys, dos llargmetratges cinematogràfics durant l'any anterior al de la publicació de la convocatòria.
Contractes formalitzats per l'empresa productora sol·licitant o per qualsevol de les empreses coproductores independents, amb agents de vendes internacionals, així com contractes de cessió o llicència de drets d'explotació per a qualsevol territori, amb empreses de distribució internacional, plataformes en línia i canals de televisió internacionals.
Resolucions de concessió d'ajuts públics nacionals o internacionals.
Contractes, pagarés o documents de valor equivalent en els quals figuri l'import, expressat en euros, de les aportacions d'inversors privats destinades a la producció.
Recursos propis de l'empresa productora sol·licitant o de qualsevol de les empreses coproductores independents, destinats al finançament del projecte, que s'acreditin mitjançant un certificat de saldo mitjà dels sis mesos immediatament anteriors a l'últim dia hàbil del mes de febrer de l'any de concessió de la subvenció, emès per una entitat bancària, amb un límit màxim del 10% del pressupost total.
Compromisos de capitalització d'honoraris o de retribucions de les persones físiques o jurídiques amb les quals les empreses productores del projecte hagin formalitzat un contracte en què constin imports de les capitalitzacions, amb un límit màxim del 5% del pressupost total del projecte.
En tots els casos, els compromisos presentats han d'estar vigents fins al moment en què es faci la justificació de la subvenció, d'acord amb el que preveu la base 10.4, i han d'indicar clarament l'aportació econòmica destinada al finançament del projecte.
No computaran, pel que fa al finançament exigit en aquest punt, els compromisos o les garanties, sigui quin sigui el document en què s'hagin formalitzat, que no especifiquin, clarament, l'aportació econòmica destinada al finançament del projecte.
l) El llargmetratge cinematogràfic s'ha d'estrenar en cinemes comercials de Catalunya en el decurs dels nou mesos posteriors a la presentació del compte justificatiu, d'acord amb el que preveu la base 10.5.
Les subvencions que es concedeixen d'acord amb aquestes bases no són compatibles amb altres ajuts de l'Institut Català de les Empreses Culturals per a la producció de llargmetratges cinematogràfics de ficció o documentals o d'animació i sí que són compatibles amb altres ajuts del Departament de Cultura de la Generalitat de Catalunya i d'organismes que en depenen, així com d'altres entitats públiques o privades, i amb altres ingressos o recursos per al mateix objecte.
També són compatibles amb altres ajuts per al mateix projecte audiovisual, però amb una altra finalitat, tret dels projectes audiovisuals que hagin rebut una subvenció de l'Institut Català de les Empreses Culturals per al desenvolupament de projectes audiovisuals el mateix any de la concessió.
Únicament són subvencionables els costos de producció de l'obra audiovisual en els termes que preveu el reglament a què fa referència l'article 16.d de la Llei 20/2010, del 7 de juliol, del cinema.
Mentre no es dicti aquest reglament, s'aplica l'Ordre ECD/2784/2015, de 18 de desembre, per la qual es regula el reconeixement del cost d'una pel·lícula i la inversió del productor o productora.
La quantia màxima de la subvenció és de 300.000,00 euros per llargmetratge, amb un límit del 60% de la despesa subvencionable prevista per l'empresa o el conjunt d'empreses que integren la part espanyola.
Les persones beneficiàries tindran 10 dies hàbils per presentar si s'escau, a partir de l'endemà de la publicació i a través de l'espai de Estat de les meves gestions:
Les comunicacions o notificacions a les persones interessades es realitza mitjançant la publicació de la resolució al tauler d'anuncis de la seu electrònica de la Generalitat de Catalunya ( https://tauler.seu.cat/inici.do? idens=1 ).
a) Un primer pagament, del 20% de l'import total concedit, que es tramita a partir de la seva concessió.
b) Un segon pagament, del 65% de l'import total concedit, que es tramita a partir de l'entrada en vigor del pressupost de l'Institut Català de les Empreses Culturals corresponent a l'any posterior al de concessió de la subvenció.
Per tramitar aquest pagament cal complir les obligacions que estableix la base 10.2.
Té la consideració de bestreta i per al seu abonament no s'exigeix la prestació de garantia.
c) Un tercer pagament, del 15% de l'import total concedit, que es tramita a partir de l'entrada en vigor del pressupost de l'Institut Català de les Empreses Culturals corresponent al segon any posterior al de concessió de la subvenció i un cop complertes les obligacions que estableix la base 10.3.
Les persones beneficiàries han de presentar a l'Àrea de l'Audiovisual de l'Institut Català de les Empreses Culturals, la documentació establerta.